OpenLLM-France/wikimedia huggingface dataset:
# Bunkie

Bunkie és una població dels Estats Units a l'estat de Louisiana. Segons el cens del 2000 tenia 4.662 habitants.

## Demografia

Segons el cens del 2000, Bunkie tenia 4.662 habitants, 1.698 habitatges, i 1.198 famílies. La densitat de població era de 681,8 habitants/km².
Dels 1.698 habitatges en un 35,2% hi vivien nens de menys de 18 anys, en un 39,4% hi vivien parelles casades, en un 26,6% dones solteres, i en un 29,4% no eren unitats familiars. En el 26,3% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,22.
Per edats la població es repartia de la següent manera: un 30,3% tenia menys de 18 anys, un 9,1% entre 18 i 24, un 23,8% entre 25 i 44, un 20,6% de 45 a 60 i un 16,2% 65 anys o més.
L'edat mediana era de 35 anys. Per cada 100 dones de 18 o més anys hi havia 73,2 homes.
La renda mediana per habitatge era de 14.745 $ i la renda mediana per família de 23.448 $. Els homes tenien una renda mediana de 31.382 $ mentre que les dones 19.479 $. La renda per capita de la població era de 10.302 $. Entorn del 34,4% de les famílies i el 37,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bunkie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Bunkie». American Fact Finder. Oficina del Cens dels Estats Units, 12-01-2010.
# Eleanor Coppola

Eleanor Coppola (Los Angeles, 4 de maig de 1936 - Rutherford, 12 d'abril de 2024) va ser una directora de cinema documental, guionista i artista estatunidenca. Va estar casada amb el director Francis Ford Coppola des de 1963 fins a la seva mort. Va ser més coneguda pel seu documental de 1991 Hearts of Darkness: A Filmmaker's Apocalypse, així com per altres documentals que narraven les pel·lícules del seu marit i els seus fills.

## Filmografia

| Any | Pel·lícula | Paper(s) |
| 1962 | Dementia 13 | Ajudant de direcció d'art |
| 1991 | Hearts of Darkness: A Filmmaker's Apocalypse | Directora |
| 1996 | A Visit to China's Miao Country | Directora |
| 2002 | On the Set of 'CQ' | Videògrafa |
| 2002 | Teknolust | Segona operadora de càmera |
| 2006 | A Million Feet of Film: The Editing of Apocalypse Now | Directora de fotografia |
| 2006 | Heard Any Good Movies Lately?: The Sound Design of Apocalypse Now | Directora de fotografia |
| 2006 | The Birth of 5.1 Sound | Directora de fotografia |
| 2006 | The Music of Apocalypse Now | Directora de fotografia |
| 2007 | The Making of 'Marie Antoinette' | Directora |
| 2007 | Francis Ford Coppola Directs 'John Grisham's The Rainmaker' | Directora |
| 2007 | Coda: Thirty Years Later | Directora, directora de fotografia, guionista |
| 2016 | Paris Can Wait | Directora, guionista |
| 2020 | Love Is Love Is Love | Directora, guionista |

## Referències

* ↑ Landis, Deborah N. «Eleanor Coppola». Eleanor Coppola In conversation with Deborah N. Landis, costume designer & author Notes on a Life. Library Foundation. Arxivat de l'original el November 2, 2011. [Consulta: May 1, 2012].
# Màxim d'Efes

Màxim d'Efes (grec antic: Μάξιμος ὁ Ἐφέσιος, llatí: Maximus Ephesius) va ser un filòsof neoplatònic grec mestre de l'emperador Julià l'Apòstata. Va néixer a Efes (o a Esmirna) al segle iv dins una família notable. Va estudiar filosofia pitagòrica i platònica i va obtenir gran reputació. Fou deixeble d'Edesi, qui el va recomanar a Julià. L'emperador va anar a Efes per escoltar-lo. Va ser mestre, entre d'altres, d'Eunapi, que va deixar algunes dades biogràfiques sobre Màxim a la seva obra Βίοι φιλοσόφων καὶ σοφιστῶν Vida dels filòsofs i dels sofistes. El descriu com un home amb una barba grisa que desprenia una gran harmonia quan se'l mirava o se l'escoltava. Parlava molt ràpidament, i ni tan sols els més eloqüents gosaven contradir-lo en els debats filosòfics.
Julià el va tenir en alta consideració. Va ser Màxim probablement el que va influir en l'emperador per adoptar la religió pagana. El 361 Julià el va convidar, junt amb Crisanzi de Sardes, a anar a Constantinoble. Tots dos van fer auguris per veure com els aniria el viatge, però els déus van donar signes prohibitius i hostils. Crisanzi va desistir i no va anar a Constantinoble. Màxim va voler tenir la trobada amb l'emperador i li va predir un gran èxit en la seva expedició a Pèrsia. Màxim, juntament amb Prisc un filòsof grec neoplatònic i altres sofistes i filòsofs van acompanyar Julià en aquesta expedició. Segons Ammià, quan l'emperador, ferit per una sageta, estava en el seu llit de mort, va estar discutint sobre la immortalitat de l'ànima amb Màxim i Prisc. En morir l'emperador, Màxim va ser ridiculitzat pels habitants d'Antioquia.
Valent i Valentinià I li van mantenir el favor imperial, però l'abril del 364 va ser acusat juntament amb Prisc de la bruixeria que hauria causat les febres dels dos emperadors i cridat a la capital va ser condemnat a pagar una multa. Com que no va poder pagar va ser empresonat fins a finals del 365. Durant aquest temps el van torturar, fins al punt de què va demanar verí a la seva dona per acabar amb el sofriment, però la seva dona se'l va prendre ella mateixa i va morir.
Alliberat, va poder recuperar una part de la seva propietat que havia estat confiscada. Va tornar a Constantinoble on va decidir reincorporar-se a l'ensenyança de la filosofia. El 371 va ser acusat de complicitat en una conspiració contra Valent i també de bruixeria. Va ser condemnat a mort i executat.
La Suda li atribueix Περὶ καταρχῶν o ἀπαρχῶν, De Electionum Auspiciis, un poema astrològic del qual se'n conserven 610 versos, on explica les decisions que s'han de prendre segons la posició de la lluna i les constel·lacions. Es conserven també dues cartes dirigides a Màxim, una de l'emperador Julià i l'altre de Libani.
El seu germà Claudià va ser també un filòsof de cert renom a Alexandria. Un altre germà, Nimfidià, va ensenyar filosofia a Esmirna.

## Referències

* ↑ Montero, Santiago. Dicccionario de adivinos, magos y astrólogos de la antigüedad. Valladolid: Trotta, 1997, p. 202-204. ISBN 8481641618.
# El sistema del Dr. Tarr i el professor Fether

El sistema del Dr. Tarr i el professor Fether (The System of Doctor Tarr and Professor Fether en anglés) és un relat humorístic d'Edgar Allan Poe, publicat per primera vegada en el diari Graham's Lady's and Gentleman's Magazine, al novembre de 1845.

## Argument

Dos joves burgesos van de viatge pel sud francés. Arriben a la rodalia d'un manicomi privat, que atrau la curiositat d'un d'ells. El seu acompanyant, que coneix el director de la institució, s'avé a presentar-li'l, i de seguit, per la seua fòbia als llunàtics, se n'acomiada. El jove és convidat a entrar pel director, que li informa de tot el que vol saber, però aviat se sorprén per la conducta d'uns i altres. En acabant, durant el sopar, tenen lloc fets extraordinaris.
El sistema del Dr. Tarr i el professor Fether ("tar" en anglés és 'quitrà', i "fether" 'feltre') pertany a la sèrie de contes grotescs de Poe, però, com Les ulleres, presenta algunes característiques singulars. Tots dos admeten l'etiqueta de “relats de tesi”, és a dir, que fan pensar que el seu autor hi intercalà conviccions o opinions sobre qüestions més o menys extraliteràries; curiosament, tots dos també es troben ambientats a França i protagonitzats per dos pobres incauts.
Si en Les ulleres es recrea una dialèctica romàntica-antiromàntica, en aquest l'oposició s'entaula entre bogeria i seny. Quant a això, l'historial “psiquiàtric” de Poe es remunta molt enrere en el temps. Ja en vida, sovint el titllaven de cràpula i borratxo els seus enemics literaris, i això alguna vegada estigué a punt de dur-lo a un duel. Els exagerats continguts dels seus relats terrorífics feien preguntar-se a uns i altres si l'autor girava redó.
Poe sembla riure's de tots en El sistema... El conte és sobretot un joc d'aparences i il·lusions. Els bojos semblen entenimentats i els entenimentats bojos. Els pacients ingressats en la maison de santé, amb l'inefable Monsieur Maillard al capdavant, actuen, almenys en principi, amb una afabilitat i un tarannà d'allò més naturals, mentre que els entenimentats, en el clímax del final, es comporten com bèsties sanguinàries dels quals els bojos fugen espaordits.
No és segur que Poe hi buscara en realitat un conte fàcilment publicable que fera somriure el públic lector. En qualsevol cas, en contra de l'opinió comuna sobre l'escriptor, va demostrar o bé no conéixer massa a fons el tema del seu relat (en la seua ingènua apreciació bogeria sembla consistir simplement en aquell jocós desvari que fa creure ser una altra cosa del que s'és en realitat), o bé hi cercava parodiar la pròpia bogeria, la qual mai deixà de cortejar perillosament.

## Enllaços externs

* El conte 20x20px en anglés en Librivox, en Commons.
# Nambar

El Nambar és un riu de l'estat indià de Nagaland i un afluent del Dhaneswari (Dhansiri). En el seu curs forma en un lloc una notable cascada de gran bellesa prop de la qual hi ha unes fonts d'aigua calenta. Uns grans boscos entre les muntanyes Mikir i el riu Dayang (Doyong) van rebre el nom de Nambar formant una comarca de 1.010 km², que van formar una reserva forestal del govern.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Elza Löthner Rahmn

Elza Löthner Rahmn (Köping, Västmanland, (Suècia), 21 de juny, 1872 - [...?], 1933), fou una compositora sueca.
Feu els primers estudis a Estocolm i després marxà als Estats Units. A Nova York es perfeccionà en el piano i més tard fou organista de diverses esglésies nord-americanes. El 1915 funda a la ciutat dels gratacels una acadèmia de música.
Va compondre nombroses obres per a cant i piano.

## Bibliografia

* Enciclopèdia Espasa, vol. 49, pàg. 375. (ISBN-84-239-4549-9)
* Breu biografia

## Autoritat

* Treballs per o sobre Elza Löthner Rahmn en biblioteques (catàleg WorldCat) (anglès)
# Eduard Riudavets Florit

Eduard Riudavets Florit (Alaior, 4 de novembre de 1959) és un mestre i polític menorquí, diputat al Parlament de les Illes Balears en la VI i VII legislatures.

## Biografia

La seva vinculació al món de la política comença amb el PSM de Mallorca l'any 1979. Militant del partit Socialista de Menorca des del 1984, ha ocupat diversos càrrecs orgànics, entre els quals Secretari d'Organització. Eduard Riudavets ha estat també regidor a l'Ajuntament d'Alaior entre els anys 1987 i 1991. Fins a 2003 va ser el Delegat Territorial d'Educació a Menorca de la Conselleria d'Educació i Cultura del Govern de les Illes Balears.
A les eleccions al Parlament de les Illes Balears de 2003 va encapçalar la candidatura del partit Socialista de Menorca al Parlament de les Illes Balears per la circumscripció de Menorca. L'any 2007 va repetir com a cap de llista amb la coalició electoral PSM-Verds. En resultà elegit secretari primer de la institució.
És mestre d'escola, una professió que ha exercit durant 19 anys a l'escoleta infantil s'Arenal de Palma, al CP Pere Casasnovas, al CP Pintor Torrent i al CP Joan Benejam.

## Referències

* ↑ Decret 29/2003, d'11 d'abril, pel qual es disposa el cessament del senyor Eduard Riudavets Florit com a delegat territorial d'Educació a Menorca
* ↑ Electes de 2003
* ↑ Diputats al Parlament Balear de la VII Leegislatura

## Enllaços externs

* Bloc personal d'Eduard Riudavets Arxivat 2014-12-23 a Wayback Machine.
# El universo sobre mí

El universo sobre mí és el single de llançament del disc Pájaros en la cabeza, del grup Amaral. Es va llançar al març del 2005.

## Single

Els autors de la lletra i música són Eva Amaral i Juan Aguirre. El single va ser produït per Cameron Jenkins de la discogràfica EMI. La cançó que conté és extreta de l'àlbum amb una duració de 4:08. A més, inclou una versió acústica de No soy como tú.
A la caràtula del single apareixen dos ninots que representen ser Eva i Juan sobre un fons de cel blau, que també apareix a la contraportada. Aquesta imatge; però, no surt al videoclip de la cançó.

## Lletra

La lletra de la cançó fa referència al desencant que hi ha al final d'una relació que s'ha allargat massa des de fa temps. La protagonista parla de la necessitat de trobar a algú que la comprengui i l'acompanyi. En certa manera busca la seva identitat, viure de nou plenament; tal com fa referència la tonada.

## Videoclip

Aquesta cançó en el videoclip surten dues parts, una que molt fúnebre i l'altra que és una paranoia colorista.
En la part fúnebre estan tota l'estona dins d'una habitació petita, els components es troben asseguts, quiets; hi ha manca de moviment. Correspon al cos de la cançó, que és més aviat lent i suau.
En l'altra part alegre estan en l'aire lliure, hi ha colors molt vibrants, espai obert amb un horitzó llunyà. De fons es veuen arcs de Sant Martí i altaveus gegants. Al prat es troben tots els músics que interpreten de peu. Hi ha més moviment i la cançó és més animada i amb més volum. És la tonada de la cançó.
Entre aquestes dues parts, hi ha una mena de transició on apareix una paret del mateix color que l'habitació petita. Sobre aquesta paret hi ha uns quadres amb fotos i coses velles que es van movent. Així, la imatge és fosca però guanya moviment.

## Gira

Aquesta cançó va tenir un paper principal en la gira de Pájaros en la cabeza, sempre es tocava al principi dels concerts. Des d'aquell any aquesta cançó va obtenir tal fama que ha estat sempre present en totes les gires de Amaral, tot i que ja no s'interpreta al principi sinó enmig del concert, posant al principi les cançons del nou disc que haguessin tret aquell any.

## Miscel·lània

La cançó El universo sobre mí és un dels temes més reconeguts i representatius de la banda. Per aquesta raó la cançó ha aparegut en altres formats a més de l'àlbum Pájaros en la cabeza. El videojoc de karaoke SingStar grandes éxitos per la plataforma PlayStation 3, que conté cançons de pop rock espanyol des dels anys 50 fins a l'actualitat té inclosa aquesta cançó.
També existeix un llibre de partitures per a piano, veu i guitarra de grans èxits de Amaral on es pot trobar El universo sobre mí.

## Enllaços externs

* Caràtula
* Llibre de partitures
# Eleccions al Landtag de Baviera de 1994

Les eleccions al Landtag de Baviera de 1994 van ser guanyades novament per la Unió Social Cristiana de Baviera (CSU) amb majoria absoluta. La SPD augmenta una mica, Els Verds són la tercera força política, el FPD perd la representació i els Republicans queden novament fora.
| Partit Polític | Percentatge | Escons |
| CSU | 52,2 | 120 |
| SPD | 30,0 | 70 |
| Els Verds | 6,1 | 14 |
| FPD | 2,8 | - |
| Die Republikaner | 3,4 | - |
# Eleccions al Landtag de Baviera de 1978

Les eleccions al Landtag de Baviera de 1978 van ser guanyades novament per la Unió Social Cristiana de Baviera (CSU) amb majoria absoluta. La SPD es manté i la FPD esdevé la tercera força política.
| Partit | Percentatge | Escons |
| CSU | 59,8 | 129 |
| SPD | 30,8 | 65 |
| FPD | 6,2 | 10 |
| NPD | 0,6 | - |
| Partit de Baviera | 0,4 | - |
| DKP | 0,3 | - |
# Eleccions legislatives luxemburgueses de 1848

El 28 de setembre de 1848 es van realitzar unes eleccions generals a Luxemburg. Aquestes foren les primeres eleccions directes de la història a la Cambra de Diputats. Els Liberals Doctrinaris, que havien estat al poder des del 1841, van perdre les eleccions contra els Liberals progressistes i els Catòlics, que estaven a favor de la nova constitució.
Aquestes eleccions foren les primeres a celebrar-se després que la nova llei electoral s'hagués aprovat el passat 23 de juliol d'aquell anu, que havia establert unes eleccions directes i secretes. També havia reduït el límit adquisitiu que permetia el vot de 10 florins a 10 francs. Tot i que aquesta acció va ampliar el nombre de votants de 5.000 a 9.868 persones, el 95% de la població de Luxemburg seguia sense poder participar-hi. També foren les primeres eleccions celebrades sota la nova constitució de 1848, que es basava en la Constitució belga i introduïa un sistema parlamentari dins d'un sistema de monarquia constitucional, limitant els poders del Gran Duc.
Tot i que els Liberals progressistes i els Catòlics van aconseguir una majoria dels escons, l'ascens al tron de Guillem III el 1849 va reduir el seu poder. Guillem s'oposava a la constitució de 1848, va donar suport als Liberals doctrinaris i va promoure la restauració del poder absolut de la monarquia.

## Referències

* 1 2 3 4 Nohlen, D & Stöver, P (2010) Elections in Europe: A data handbook, p1230 ISBN 978-3-8329-5609-7
* ↑ Nohlen & Stöver, pp1228-1230
* ↑ Nohlen & Stöver, p1229
# Emmelina monodactyla

Emmelina monodactyla és una espècie de lepidòpter ditrisi de la família dels pterofòrids (Pterophoridae). Es troba a Europa, Japó, l'Àsia central, Amèrica del Nord i Àfrica del nord.

## Característiques

Les arnes són d'un color pàl·lid vermellós, amb una envergadura de 18-27 mil·límetres. La coloració és extremadament variable, passant del blanc amb taques indistintes a un fort rovellat bru. Les taques poden variar considerablement de mida. El segon i tercers segments abdominals són allargats.
Les erugues són verd-groguós amb una banda verda ampla al darrere, i una línia groga trencada estreta corrent avall el centre. Alguns espècimens també poden tenir unes taques de color vi-vermelloses al darrere. El color de les pupes pot variar de verd a marró vermellós, de vegades amb taques negres.

## Història natural

Les larves principalment s'alimenten d'espècies Convolvulaceae, incloent Calystegia sepium, Calystegia spithamaea, Calystegia sodanella, Cynara cardunculus, Convolvulus arvensis, Convolvulus cantabrica, Convolvulus floridus, Convolvulus prostrates, Convolvulus tricolor, Ipomoea batatas, Ipomoea eriocarpa i Ipomoea purpurea, i també Atriplex (incloent-hi Atriplex patula) i Chenopodium (incloent-hi Chenopodium album) de la família Amaranthaceae i Datura stramonium i Hyoscyamus niger de la família Solanaceae. Les arnes volen gairebé tot l'any.
* Larva
* Emmelina i ous
* Adult en repòs
* Eruga

## Referències

* ↑ Taxonomic study of the tribe Oidaematophorini (Lepidoptera: Pterophoridae) from Korea, with descriptions of the two new species

## Enllaços externs

* waarneming.nl Arxivat 2012-07-29 a Wayback Machine. (Holandès Arxivat 2012-07-29 a Wayback Machine.)
* Lepidoptera De Bèlgica Arxivat 2007-05-16 a Wayback Machine.
* Emmelina monodactyla En UKmoths
# Calonge (desambiguació)

«Calonge» té aquests significats:
* Biografies:
** Antoni Calonge Fontcuberta (Caldes de Montbui, 1956 - Barcelona, 1988), dibuixant català
** Francisco de Diego Calonge (Chinchón, 1938 - Madrid, 2019) científic, botànic i divulgador científic espanyol
* Toponímia:
** Calonge (Santanyí), llogaret del terme de Santanyí, a Mallorca
** Calonge i Sant Antoni, municipi de la comarca del Baix Empordà
** Calonge de Mar o Sant Antoni de Calonge, un dels dos nuclis del municipi de Calonge i Sant Antoni al Baix Empordà
** Calonge de Segarra, municipi de l'Alta Segarra a l'extrem nord de la comarca de l'Anoia
Viccionari
# Eric van de Poele

Eric van de Poele és un pilot de curses belga que va arribar a disputar curses de Fórmula 1.
Va néixer a Verviers, Bèlgica el 27 de febrer del 1965.
Eric van de Poele va debutar a la primera cursa de la temporada 1991 (la 42a temporada de la història) del campionat del món de la Fórmula 1, disputant el 10 de març del 1991 el G.P. dels Estats Units al circuit de Phoenix.
Va participar en un total de vint-i-nou curses puntuables pel campionat de la F1, disputades en dues temporades consecutives temporada 1991 - temporada 1992, aconseguint una novena posició com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1991 | Modena Team SpA | Lambo | Lamborghini | USA NVQ | BRA NVQ | SMR 9 | MON NVQ | CAN NVQ | MEX NVQ | FRA NVQ | GB NVQ | ALE NVQ | HON NVQ | BEL NVQ | ITA NVQ | POR NVQ | ESP NVQ | JAP NVQ | AUS NVQ | - | 0 |
| 1992 | Motor Racing Developments Ltd | Brabham | Judd | SUD 13 | MEX NVQ | BRA NVQ | ESP NVQ | SMR NVQ | MON NVQ | CAN NVQ | FRA NVQ | GB NVQ | ALE NVQ | | | | | | | - | 0 |
| 1992 | Fondmetal | Fondmetal | Ford | | | | | | | | | | | HON Ret | BEL 10 | ITA Ret | POR | JAP | AUS | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 29 (5) | 0 | 0 | 0 | 0 | 0 |
# NGC 7006

NGC 7006 és un cúmul globular en la constel·lació del Dofí.

## Referències

* ↑ Sangmo Sohn «Ultraviolet properties of Galactic globular clusters with GALEX. II. Integrated colors» (en anglès). Astronomical Journal, 5, 24-09-2012, pàg. 126. DOI: 10.1088/0004-6256/144/5/126.
* 1 2 3 «Space velocities of southern globular clusters. VII. NGC 6397, NGC 6626 (M28), and NGC 6656 (M22)». Astronomical Journal, 2013, pàg. 33. DOI: 10.1088/0004-6256/146/2/33.
* ↑ Afirmat a: General Catalogue of Stellar Radial Velocities. Autor: Ralph Elmer Wilson. Editorial: Carnegie Institution for Science. Data de publicació: 1953.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ «Insights into pre-enrichment of star clusters and self-enrichment of dwarf galaxies from their intrinsic metallicity dispersions» (en anglès). Astronomical Journal, 6, 15-11-2012, pàg. 183. DOI: 10.1088/0004-6256/144/6/183.
* ↑ «NGC 7006». SIMBAD. Centre de données astronomiques de Strasbourg.

## Enllaços externs

* NGC 7006 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 21$^h$ 01$^m$ 29.4$^s$; +16° 11′ 14.4″
# NGC 6934

NGC 6934 és un cúmul globular en la constel·lació del Dofí.

## Referències

* ↑ Lee Spitler «Uniting old stellar systems: from globular clusters to giant ellipticals» (en anglès). Monthly Notices of the Royal Astronomical Society, 2008, pàg. 1924–1936. DOI: 10.1111/J.1365-2966.2008.13739.X.
* ↑ Afirmat a: SIMBAD.
* 1 2 Ralf-Dieter Scholz «Global survey of star clusters in the Milky Way» (en anglès). Astronomy and Astrophysics, 01-10-2013, pàg. 53–53. DOI: 10.1051/0004-6361/201322302.
* ↑ William E. Harris «A catalog of parameters for globular clusters in the Milky Way» (en anglès). Astronomical Journal, 1996, pàg. 1487. DOI: 10.1086/118116.
* 1 2 «The ACS survey of galactic globular clusters. X. New determinations of centers for 65 clusters» (en anglès). Astronomical Journal, 6, 09-11-2010, pàg. 1830–1837. DOI: 10.1088/0004-6256/140/6/1830.
* ↑ «NGC 6934 - Globular cluster» (en anglès). [Consulta: 26 abril 2020].

## Enllaços externs

* NGC 6934 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 20$^h$ 34$^m$ 11.5$^s$; +07° 24′ 14.9″